ആന്റണി ഫൌചി

ഒരു അമേരിക്കൻ ഡോക്ടറും ശാസ്ത്രജ്ഞനും ഇമ്മ്യൂണോളജിസ്റ്റുമാണ് ആന്റണി സ്റ്റീഫൻ ഫൌചി ( ജനനം ഡിസംബർ 24, 1940). യുഎസ് നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസ് ഡയറക്ടർ ആയി സേവിക്കുന്ന ഇദ്ദേഹം  അമേരിക്കൻ പ്രസിഡന്റിന്റെ മുഖ്യ മെഡിക്കൽ ഉപദേഷ്ടാവ് കൂടിയാണ്  .

നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ (എൻ‌ഐ‌എച്ച്) ഒരു ഫിസിഷ്യൻ എന്ന നിലയിൽ, 50 വർഷത്തിലേറെയായി ഫൌചി അമേരിക്കൻ പൊതുജനാരോഗ്യ മേഖലയുടെ വിവിധ തലങ്ങളിൽ സേവനമനുഷ്ഠിച്ചിട്ടുണ്ട്. റൊണാൾഡ് റീഗൻ മുതൽ ഓരോ യുഎസ് പ്രസിഡന്റിന്റെയും ഉപദേശകനായി പ്രവർത്തിച്ചിട്ടുണ്ട്.  H 1984 ൽ എൻ‌ഐ‌ഐ‌ഡിയുടെ ഡയറക്ടറായ ഇദ്ദേഹം ഗവേഷണ ശാസ്ത്രജ്ഞനെന്ന നിലയിലും എൻ‌ഐ‌ഐ‌ഡിയുടെ തലവൻ എന്ന നിലയിലും എച്ച്ഐവി / എയ്ഡ്സ് ഗവേഷണത്തിനും മറ്റ് രോഗപ്രതിരോധ ശേഷി രോഗങ്ങൾക്കും സംഭാവനകൾ നൽകിയിട്ടുണ്ട്.  1983 മുതൽ 2002 വരെ, എല്ലാ ശാസ്ത്ര ജേണലുകളിലും ലോകമെമ്പാടും ഉദ്ധരിക്കപ്പെടുന്ന ശാസ്ത്രജ്ഞരിൽ ഒരാളായിരുന്നു ഫൌചി.  2008 ൽ പ്രസിഡന്റ് ജോർജ്ജ് ഡബ്ല്യു. ബുഷ് എയ്ഡ്സ് ദുരിതാശ്വാസ പദ്ധതിയായ പെപ്ഫാർ നു ഫൌചി നൽകിയ സേവനങ്ങൾ പരിഗണിച്ച് അമേരിക്കയിലെ പരമോന്നത സിവിലിയൻ അവാർഡായ   പ്രസിഡൻഷ്യൽ മെഡൽ ഓഫ് ഫ്രീഡം നൽകി. 

കോവിഡ്‌-19 മഹാമാരിയുടെ സമയത്ത്, പ്രസിഡന്റ് ഡൊണാൾഡ് ട്രംപിന്റെ വൈറ്റ്  ഹൗസ് കൊറോണ വൈറസ് ടാസ്ക് ഫോഴ്സിന്റെ പ്രധാന അംഗങ്ങളിൽ ഒരാളായിരുന്നു ഫൌചി. പകർച്ചവ്യാധിയുടെ പ്രാരംഭ ഘട്ടത്തിൽ, ന്യൂയോർക്കറും ന്യൂയോർക്ക് ടൈംസും ഫൗചിയെ അമേരിക്കയിലെ ഏറ്റവും വിശ്വസനീയമായ മെഡിക്കൽ വ്യക്തികളിൽ ഒരാളായി വിശേഷിപ്പിച്ചു.    Grady, Denise, "Not His First Epidemic: Dr. Anthony Fauci Sticks to the Facts" , The New York Times, March 8, 11, 2020. 2021 ൽ  പ്രസിഡന്റ് ജോ ബൈഡെന്റെ മുഖ്യ മെഡിക്കൽ ഉപദേഷ്ടാവായി ഇദ്ദേഹത്തെ ഔദ്യോഗികമായി നിയമിച്ചു  

കുറിപ്പുകൾ

 അവലംബം 

വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ്
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:മത വിമർശകർ
വർഗ്ഗം:അമേരിക്കൻ മാനവികതാവാദികൾ
വർഗ്ഗം:1940-ൽ ജനിച്ചവർ
വർഗ്ഗം:Articles with hCards